ข้อบัญญัติองค์การบริหารส่วนตำบลยายชาข้อบัญญัติองค์การบริหารส่วนตำบลยายชาเรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในท้องที่องค์การบริหารส่วนตำบลยายชาอำเภอสามพราน จังหวัดนครปฐมพ.ศ. ๒๕๕๗ อาศัยอำนาจตามมาตรา ๙ วรรคสอง แห่งพระราชบัญญัติควบคุมอาคาร พ.ศ.๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๒) พ.ศ. ๒๕๓๕และมาตรา ๗๑ แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่ ๖)พ.ศ. ๒๕๕๒ อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๔๑ มาตรา ๔๒ และมาตรา ๔๓ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายองค์การบริหารส่วนตำบลยายชา โดยความเห็นชอบของสภาองค์การบริหารส่วนตำบลยายชาและนายอำเภอสามพราน จึงออกข้อบัญญัติไว้ ดังต่อไปนี้ข้อ ๑ ข้อบัญญัตินี้เรียกว่าข้อบัญญัติองค์การบริหารส่วนตำบลยายชา เรื่อง กำหนดบริเวณห้ามก่อสร้างดัดแปลง หรือเปลี่ยนการใช้อาคารบางชนิด หรือบางประเภทในท้องที่องค์การบริหารส่วนตำบลยายชาอำเภอสามพราน จังหวัดนครปฐม พ.ศ. ๒๕๕๗ข้อ ๒[๑] ข้อบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป และให้สิ้นสุดระยะเวลาการใช้บังคับเมื่อมีการประกาศกฎกระทรวงให้ใช้บังคับผังเมืองรวมชุมชนอ้อมใหญ่ที่ออกตามความในพระราชบัญญัติการผังเมืองพ.ศ. ๒๕๑๘ข้อ ๓ ในข้อบัญญัตินี้บริเวณที่ ๑ หมายความว่าพื้นที่ในบริเวณ ดังต่อไปนี้ด้านเหนือ จดแนวเขตองค์การบริหารส่วนตำบลยายชาด้านตะวันออก จดเส้นตั้งฉากกับทางหลวงแผ่นดินหมายเลข ๔(ถนนเพชรเกษม) ที่จุดซึ่งถนนท่าตลาด ฟากเหนือ บรรจบกับทางหลวงแผ่นดินหมายเลข ๔(ถนนเพชรเกษม) ฟากตะวันออกด้านตะวันตก จดเส้นขนานระยะ ๒๐๐ เมตรกับริมฝั่งแม่น้ำนครชัยศรี ฝั่งตะวันออกบริเวณที่ ๒ หมายความว่าพื้นที่ในบริเวณ ดังต่อไปนี้ด้านเหนือ จดคลองบางสีจากฝั่งใต้ด้านตะวันออก จดแนวเขตองค์การบริหารส่วนตำบลยายชาด้านใต้ จดแนวเขตองค์การบริหารส่วนตำบลยายชาและคลองบางกระออม ฝั่งเหนือด้านตะวันตก จดเส้นขนานระยะ ๒๐๐ เมตรกับริมฝั่งแม่น้ำนครชัยศรีฝั่งตะวันออกบริเวณที่ ๓ หมายความว่าพื้นที่ในบริเวณ ดังต่อไปนี้ด้านเหนือ จดเส้นตั้งฉากกับทางหลวงแผ่นดินหมายเลข๔ (ถนนเพชรเกษม) ที่จุดซึ่งถนนท่าตลาด ฟากเหนือ บรรจบกับทางหลวงแผ่นดินหมายเลข ๔(ถนนเพชรเกษม) ฟากตะวันออก และแนวเขตองค์การบริหารส่วนตำบลยายชาด้านตะวันออก จดแนวเขตองค์การบริหารส่วนตำบลยายชาและคลองสาธารณะ ฝั่งตะวันตกด้านใต้ จดคลองบางสีจากฝั่งเหนือด้านตะวันตก จดเส้นขนานระยะ ๒๐๐ เมตรกับริมฝั่งแม่น้ำนครชัยศรี ฝั่งตะวันออก ถนนสาธารณะไม่ปรากฏชื่อ ฟากเหนือทางหลวงแผ่นดินหมายเลข ๔ (ถนนเพชรเกษม) ฟากตะวันออก เส้นตั้งฉากกับทางหลวงแผ่นดินหมายเลข๔ (ถนนเพชรเกษม) ที่จุดซึ่งอยู่ห่างจากถนนสาธารณะไม่ปรากฏชื่อ บรรจบกับทางหลวงแผ่นดินหมายเลข๔ (ถนนเพชรเกษม) ฟากใต้ ไปทางทิศตะวันออกเฉียงใต้ ตามแนวทางหลวงแผ่นดินหมายเลข ๔(ถนนเพชรเกษม) เป็นระยะ ๒๐๐ เมตรบริเวณที่ ๔ หมายความว่าพื้นที่ในบริเวณ ดังต่อไปนี้ด้านเหนือ จดแนวเขตองค์การบริหารส่วนตำบลยายชาด้านตะวันออก จดเส้นขนานระยะ ๒๐๐ เมตรกับริมฝั่งแม่น้ำนครชัยศรี ฝั่งตะวันออก ถนนสาธารณะไม่ปรากฏชื่อ ฟากใต้ทางหลวงแผ่นดินหมายเลข ๔ (ถนนเพชรเกษม) ฟากตะวันตก เส้นตั้งฉากกับทางหลวงแผ่นดินหมายเลข๔ (ถนนเพชรเกษม) ที่จุดซึ่งอยู่ห่างจากถนนสาธารณะไม่ปรากฏชื่อบรรจบกับทางหลวงแผ่นดินหมายเลข ๔ (ถนนเพชรเกษม) ฟากใต้ ไปทางทิศตะวันออกเฉียงใต้ ตามแนวทางหลวงแผ่นดินหมายเลข๔ (ถนนเพชรเกษม) เป็นระยะ ๒๐๐ เมตรด้านใต้ จดแนวเขตองค์การบริหารส่วนตำบลยายชาด้านตะวันตก จดเส้นขนานระยะ ๑๕ เมตรกับริมฝั่งแม่น้ำนครชัยศรี ฝั่งตะวันออกบริเวณที่ ๕ หมายความว่าพื้นที่ในบริเวณ ดังต่อไปนี้ด้านเหนือ จดถนนสาธารณะไม่ปรากฏชื่อฟากใต้ด้านตะวันออก จดแนวเขตองค์การบริหารส่วนตำบลยายชาด้านใต้ จดคลองสาธารณะฟากเหนือด้านตะวันตก จดคลองสาธารณะ ฟากตะวันตกบริเวณที่ ๖ หมายความว่าพื้นที่ในบริเวณที่ดินบริเวณริมฝั่งแม่น้ำนครชัยศรี ซึ่งเป็นเส้นขนานระยะ ๑๕ เมตรกับริมฝั่งแม่น้ำนครชัยศรีทั้งนี้ พื้นที่บริเวณที่ ๑ บริเวณที่ ๒บริเวณที่ ๓ บริเวณที่ ๔ บริเวณที่ ๕ และบริเวณที่ ๖ ปรากฏตามแผนที่ท้ายข้อบัญญัตินี้ข้อ ๔ ภายในบริเวณที่ ๑ห้ามบุคคลใดก่อสร้างอาคาร ดังต่อไปนี้(๑) โรงงานทุกประเภทตามกฎหมายว่าด้วยโรงงานเว้นแต่โรงงานตามประเภทหรือชนิดและจำพวกที่กำหนดให้ดำเนินการได้ตามบัญชีท้ายข้อบัญญัตินี้และโรงงานบำบัดน้ำเสียรวมของชุมชน(๒)คลังน้ำมันเชื้อเพลิงและสถานที่ที่ใช้ในการเก็บรักษาน้ำมันเชื้อเพลิงที่ไม่ใช่ก๊าซปิโตรเลียมเหลวและก๊าซธรรมชาติเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๓) สถานที่บรรจุก๊าซ สถานที่เก็บก๊าซและห้องบรรจุก๊าซสำหรับก๊าซปิโตรเลียมเหลวตามกฎหมายว่าด้วยการควบคุมน้ำมันเชื้อเพลิงแต่ไม่หมายความรวมถึงสถานีบริการ ร้านจำหน่ายก๊าซ สถานที่ใช้ก๊าซและสถานที่จำหน่ายอาหารที่ใช้ก๊าซ(๔) อาคารเลี้ยงสัตว์ทุกชนิดเพื่อการค้า(๕) สุสานและฌาปนสถานตามกฎหมายว่าด้วยสุสานและฌาปนสถาน(๖) โรงแรมตามกฎหมายว่าด้วยโรงแรม(๗) โรงมหรสพตามกฎหมายว่าด้วยการควบคุมอาคาร(๘) อาคารอยู่อาศัยประเภทอาคารสูงหรืออาคารขนาดใหญ่(๙) อาคารชุดตามกฎหมายว่าด้วยอาคารชุด(๑๐) หอพักตามกฎหมายว่าด้วยหอพัก(๑๑) อาคารอยู่อาศัยรวม(๑๒)โรงฆ่าสัตว์หรือโรงพักสัตว์ตามกฎหมายว่าด้วยการควบคุมการฆ่าสัตว์และจำหน่ายเนื้อสัตว์(๑๓) โรงกำจัดวัตถุอันตรายตามกฎหมายว่าด้วยวัตถุอันตราย(๑๔) โรงกำจัดสิ่งปฏิกูลหรือมูลฝอย(๑๕) โรงซื้อขายหรือเก็บชิ้นส่วนเครื่องจักรกลเก่า(๑๖) โรงซื้อขายหรือเก็บเศษวัสดุข้อ ๕ ภายในบริเวณที่ ๒ห้ามบุคคลใดก่อสร้างอาคาร ดังต่อไปนี้(๑) โรงงานทุกประเภทตามกฎหมายว่าด้วยโรงงาน เว้นแต่โรงงานตามประเภทหรือชนิดและจำพวกที่กำหนดให้ดำเนินการได้ตามบัญชีท้ายข้อบัญญัตินี้และโรงงานบำบัดน้ำเสียรวมของชุมชน(๒)คลังน้ำมันเชื้อเพลิงและสถานที่ที่ใช้ในการเก็บรักษาน้ำมันเชื้อเพลิงที่ไม่ใช่ก๊าซปิโตรเลียมเหลวและก๊าซธรรมชาติเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๓) สถานที่บรรจุก๊าซ สถานที่เก็บก๊าซและห้องบรรจุก๊าซสำหรับก๊าซปิโตรเลียมเหลวตามกฎหมายว่าด้วยการควบคุมน้ำมันเชื้อเพลิงแต่ไม่หมายความรวมถึงสถานีบริการ ร้านจำหน่ายก๊าซ สถานที่ใช้ก๊าซ และสถานที่จำหน่ายอาหารที่ใช้ก๊าซ(๔) อาคารเลี้ยงสัตว์ทุกชนิดเพื่อการค้า(๕) สุสานและฌาปนสถานตามกฎหมายว่าด้วยสุสานและฌาปนสถาน(๖) โรงมหรสพตามกฎหมายว่าด้วยการควบคุมอาคาร(๗) อาคารอยู่อาศัยประเภทอาคารสูงหรืออาคารขนาดใหญ่(๘) โรงฆ่าสัตว์หรือโรงพักสัตว์ตามกฎหมายว่าด้วยการควบคุมการฆ่าสัตว์และจำหน่ายเนื้อสัตว์(๙) โรงกำจัดวัตถุอันตรายตามกฎหมายว่าด้วยวัตถุอันตราย(๑๐) โรงกำจัดมูลฝอยหรือสิ่งปฏิกูล(๑๑) โรงซื้อขายหรือเก็บชิ้นส่วนเครื่องจักรกลเก่า(๑๒) โรงซื้อขายหรือเก็บเศษวัสดุข้อ ๖ ภายในบริเวณที่ ๓ห้ามบุคคลใดก่อสร้างอาคาร ดังต่อไปนี้(๑) โรงงานทุกประเภทตามกฎหมายว่าด้วยโรงงานเว้นแต่โรงงานตามประเภทหรือชนิดและจำพวกที่กำหนดให้ดำเนินการได้ตามบัญชีท้ายข้อบัญญัตินี้และโรงงานบำบัดน้ำเสียรวมของชุมชน(๒)คลังน้ำมันเชื้อเพลิงและสถานที่ที่ใช้ในการเก็บรักษาน้ำมันเชื้อเพลิงที่ไม่ใช่ก๊าซปิโตรเลียมเหลวและก๊าซธรรมชาติเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิง เว้นแต่เป็นสถานีบริการน้ำมันเชื้อเพลิง(๓) สถานที่บรรจุก๊าซ สถานที่เก็บก๊าซและห้องบรรจุก๊าซสำหรับก๊าซปิโตรเลียมเหลวตามกฎหมายว่าด้วยการควบคุมน้ำมันเชื้อเพลิงแต่ไม่หมายความรวมถึงสถานีบริการ ร้านจำหน่ายก๊าซ สถานที่ใช้ก๊าซและสถานที่จำหน่ายอาหารที่ใช้ก๊าซ(๔) อาคารเลี้ยงสัตว์ทุกชนิดเพื่อการค้า(๕) สุสานและฌาปนสถานตามกฎหมายว่าด้วยสุสานและฌาปนสถาน(๖) โรงมหรสพตามกฎหมายว่าด้วยการควบคุมอาคาร(๗) อาคารอยู่อาศัย หรือ โรงงานประเภทอาคารขนาดใหญ่พิเศษ(๘)โรงฆ่าสัตว์หรือโรงพักสัตว์ตามกฎหมายว่าด้วยการควบคุมการฆ่าสัตว์และจำหน่ายเนื้อสัตว์(๙) ไซโลเก็บผลิตผลทางการเกษตร(๑๐) โรงกำจัดวัตถุอันตรายตามกฎหมายว่าด้วยวัตถุอันตราย(๑๑) โรงกำจัดสิ่งปฏิกูลหรือมูลฝอย(๑๒) โรงซื้อขายหรือเก็บชิ้นส่วนเครื่องจักรกลเก่า(๑๓) โรงซื้อขายหรือเก็บเศษวัสดุข้อ ๗ ภายในบริเวณที่ ๔ห้ามบุคคลใดก่อสร้างอาคาร ดังต่อไปนี้(๑) โรงงานทุกประเภทตามกฎหมายว่าด้วยโรงงานเว้นแต่โรงงานบำบัดน้ำเสียรวมของชุมชน(๒) คลังน้ำมันเชื้อเพลิงและสถานที่ที่ใช้ในการเก็บรักษาน้ำมันเชื้อเพลิงที่ไม่ใช่ก๊าซปิโตรเลียมเหลวและก๊าซธรรมชาติเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิง เว้นแต่เป็นสถานีบริการน้ำมันเชื้อเพลิง(๓) สถานที่บรรจุก๊าซ สถานที่เก็บก๊าซและห้องบรรจุก๊าซสำหรับก๊าซปิโตรเลียมเหลวตามกฎหมายว่าด้วยการควบคุมน้ำมันเชื้อเพลิงแต่ไม่หมายความรวมถึงสถานีบริการ ร้านจำหน่ายก๊าซ สถานที่ใช้ก๊าซและสถานที่จำหน่ายอาหารที่ใช้ก๊าซ(๔) อาคารเลี้ยงสัตว์ทุกชนิดเพื่อการค้า(๕) สุสานและฌาปนสถานตามกฎหมายว่าด้วยสุสานและฌาปนสถาน(๖) โรงแรมตามกฎหมายว่าด้วยโรงแรม(๗) โรงมหรสพตามกฎหมายว่าด้วยการควบคุมอาคาร(๘) อาคารอยู่อาศัยประเภทอาคารสูงหรืออาคารขนาดใหญ่(๙) อาคารชุดตามกฎหมายว่าด้วยอาคารชุด(๑๐) หอพักตามกฎหมายว่าด้วยหอพัก(๑๑) อาคารอยู่อาศัยรวม(๑๒) ห้องแถว ตึกแถว หรือบ้านแถว(๑๓)โรงฆ่าสัตว์หรือโรงพักสัตว์ตามกฎหมายว่าด้วยการควบคุมการฆ่าสัตว์และจำหน่ายเนื้อสัตว์(๑๔) คลังสินค้า(๑๕) ไซโลเก็บผลิตผลทางการเกษตร(๑๖) โรงกำจัดวัตถุอันตรายตามกฎหมายว่าด้วยวัตถุอันตราย(๑๗) โรงกำจัดมูลฝอยหรือสิ่งปฏิกูล(๑๘) โรงซื้อขายหรือเก็บชิ้นส่วนเครื่องจักรกลเก่า(๑๙) โรงซื้อขายหรือเก็บเศษวัสดุ(๒๐) อาคารที่มีความสูงเกิน ๑๒ เมตรโดยการวัดความสูงให้วัดจากระดับพื้นดินถึงส่วนที่สูงที่สุดของอาคารข้อ ๘ ภายในบริเวณที่ ๕ห้ามบุคคลใดก่อสร้างอาคาร ดังต่อไปนี้(๑) โรงงานทุกประเภทตามกฎหมายว่าด้วยโรงงาน เว้นแต่โรงงานตามประเภทหรือชนิดและจำพวกที่กำหนดให้ดำเนินการได้ตามบัญชีท้ายข้อบัญญัตินี้และโรงงานบำบัดน้ำเสียรวมของชุมชน(๒)คลังน้ำมันเชื้อเพลิงและสถานที่ที่ใช้ในการเก็บรักษาน้ำมันเชื้อเพลิงที่ไม่ใช่ก๊าซปิโตรเลียมเหลวและก๊าซธรรมชาติเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิง เว้นแต่เป็นสถานีบริการน้ำมันเชื้อเพลิง(๓) สถานที่บรรจุก๊าซ สถานที่เก็บก๊าซและห้องบรรจุก๊าซสำหรับก๊าซปิโตรเลียมเหลวตามกฎหมายว่าด้วยการควบคุมน้ำมันเชื้อเพลิงแต่ไม่หมายความรวมถึงสถานีบริการ ร้านจำหน่ายก๊าซ สถานที่ใช้ก๊าซและสถานที่จำหน่ายอาหารที่ใช้ก๊าซ(๔) โรงแรมตามกฎหมายว่าด้วยโรงแรม(๕) โรงมหรสพตามกฎหมายว่าด้วยการควบคุมอาคาร(๖) อาคารอยู่อาศัยประเภทอาคารสูงหรืออาคารขนาดใหญ่(๗) อาคารชุดตามกฎหมายว่าด้วยอาคารชุด(๘) หอพักตามกฎหมายว่าด้วยหอพัก(๙) อาคารอยู่อาศัยรวม(๑๐) ห้องแถว ตึกแถว หรือบ้านแถว(๑๑) โรงกำจัดวัตถุอันตรายตามกฎหมายว่าด้วยวัตถุอันตราย(๑๒) โรงซื้อขายหรือเก็บชิ้นส่วนเครื่องจักรกลเก่าข้อ ๙ ภายในบริเวณที่ ๖ห้ามบุคคลใดก่อสร้างอาคาร ดังต่อไปนี้(๑) โรงงานทุกประเภทตามกฎหมายว่าด้วยโรงงาน(๒) โรงซ่อม สร้างหรือบริการยานพาหนะที่ขับเคลื่อนด้วยเครื่องยนต์ทุกชนิด(๓) อาคารเลี้ยงสัตว์ทุกชนิดเพื่อการค้า(๔) ห้องแถว ตึกแถว หรือบ้านแถว(๕) อาคารชุดตามกฎหมายว่าด้วยอาคารชุด(๖) หอพักตามกฎหมายว่าด้วยหอพัก(๗) อาคารอยู่อาศัยรวม(๘) อาคารที่มีพื้นที่ทุกชั้นในหลังเดียวกันหรือหลายหลังรวมกันเกินกว่า๑,๐๐๐ ตารางเมตร(๙) อาคารที่มีความสูงเกินกว่า ๙ เมตรโดยการวัดความสูงให้วัดจากระดับพื้นดินถึงส่วนที่สูงที่สุดของอาคาร(๑๐) ไซโลเก็บผลิตผลทางการเกษตร(๑๑) โรงกำจัดวัตถุอันตรายตามกฎหมายว่าด้วยวัตถุอันตราย(๑๒) โรงกำจัดมูลฝอยหรือสิ่งปฏิกูลข้อ ๑๐ โรงงานที่ได้รับอนุญาตให้ประกอบกิจการอยู่ก่อนวันที่ข้อบัญญัตินี้มีผลบังคับใช้และยังประกอบกิจการอยู่ในปัจจุบันอนุญาตให้ขยายพื้นที่โรงงานเฉพาะเพื่อใช้ในการผลิตได้ไม่เกินหนึ่งเท่าของพื้นที่โรงงานที่ใช้ในการผลิตเดิมโดยพื้นที่โรงงานที่ขยายต้องเป็นพื้นที่ในที่ดินแปลงเดียวกันหรือติดต่อเป็นแปลงเดียวกันกับแปลงที่ดินที่เป็นที่ตั้งของโรงงานเดิมและเจ้าของโรงงานเดิมเป็นผู้ถือกรรมสิทธิ์หรือมีสิทธิครอบครองอยู่ก่อนวันที่ข้อบัญญัตินี้มีผลใช้บังคับหรือเป็นพื้นที่ในที่ดินที่เคยเป็นกรรมสิทธิ์หรือสิทธิครอบครองของเจ้าของโรงงานเดิมอยู่ก่อนวันที่ข้อบัญญัตินี้มีผลใช้บังคับและการขยายพื้นที่โรงงานดังกล่าวต้องเป็นการประกอบกิจการตามโรงงานประเภทเดิมข้อ ๑๑ ภายในบริเวณพื้นที่ที่กำหนดตามข้อ ๓ห้ามบุคคลใดดัดแปลง หรือเปลี่ยนการใช้อาคารใด ๆ ให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๔ ข้อ ๕ ข้อ ๖ ข้อ ๗ ข้อ ๘ และข้อ ๙ข้อ ๑๒ อาคารที่มีอยู่แล้วในพื้นที่ที่กำหนดตามข้อ๓ก่อนหรือในวันที่ข้อบัญญัตินี้ใช้บังคับให้ได้รับยกเว้นไม่ต้องปฏิบัติตามข้อบัญญัตินี้แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๔ ข้อ ๕ ข้อ ๖ ข้อ ๗ ข้อ ๘ และข้อ ๙ข้อ ๑๓ อาคารที่ได้รับอนุญาตหรือได้รับใบรับแจ้งการก่อสร้างดัดแปลง หรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจกรรมนั้นก่อนวันที่ข้อบัญญัตินี้ใช้บังคับและยังก่อสร้าง ดัดแปลง หรือเปลี่ยนการใช้ไม่แล้วเสร็จให้ได้รับยกเว้นไม่ต้องปฏิบัติตามข้อบัญญัตินี้แต่จะขอเปลี่ยนแปลงการอนุญาตหรือการแจ้งให้เป็นการขัดต่อข้อบัญญัตินี้ไม่ได้ข้อ ๑๔ ให้นายกองค์การบริหารส่วนตำบลยายชาเป็นผู้รักษาการตามข้อบัญญัตินี้ประกาศณ วันที่ ๒๘ กุมภาพันธ์ พ.ศ. ๒๕๕๗วาสนา กลิ่นพยอมนายกองค์การบริหารส่วนตำบลยายชา[เอกสารแนบท้าย]๑. บัญชีท้ายข้อบัญญัติองค์การบริหารส่วนตำบลยายชา เรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิด หรือบางประเภทในท้องที่องค์การบริหารส่วนตำบลยายชาอำเภอสามพราน จังหวัดนครปฐม พ.ศ. ๒๕๕๗ ๒. แผนที่ท้ายข้อบัญญัติองค์การบริหารส่วนตำบลยายชา เรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในท้องที่องค์การบริหารส่วนตำบลยายชา อำเภอสามพราน จังหวัดนครปฐมพ.ศ. ๒๕๕๗(ดูข้อมูลจากภาพกฎหมาย)ปริยานุช/ผู้จัดทำ๘ เมษายน ๒๕๕๗จุฑามาศ/ผู้ตรวจ๑๑ เมษายน ๒๕๕๗[๑] ราชกิจจานุเบกษาเล่ม ๑๓๑/ตอนพิเศษ ๕๗ ง/หน้า ๕๘/๑ เมษายน ๒๕๕๗